# PATVIRTINTA

Rokiškio rajono savivaldybės tarybos

2024 m. balandžio 25 d. sprendimu Nr. TS-147

# VŠĮ ROKIŠKIO RAJONO LIGONINĖS

**2023 METŲ VEIKLOS ATASKAITA**

**VšĮ** **Rokiškio rajono ligoninės rekvizitai**

|  |  |  |
| --- | --- | --- |
| **Eil. Nr.** | **Pavadinimas** | **Duomenys** |
| 1. | Įstaigos pavadinimas | Rokiškio rajono ligoninė |
| 3. | Juridinio asmens kodas | 173224274 |
| 4. | Įsteigimo data | 1933 m. |
| 5. | Teisinė forma | Viešoji įstaiga |
| 6. | Adresas | V. Lašo g. 3, LT-42106 Rokiškis |
| 7. | Steigėjas ir pavaldumas | Rokiškio rajono savivaldybės administracija |
| 8. | Vadovas | Direktorius Raimundas Martinėlis |
| 9. | Tel. Nr. | +370 458 55101 |
| 10. | El. paštas | administracija@rokiskioligonine.lt  |
| 11. | Internetinė svetainė | [www.rokiskioligonine.lt](http://www.rokiskioligonine.lt)  |

**Rokiškio ligoninės licencijuotų paslaugų sąrašas**

| **Eil. Nr.** | **Paslaugų pavadinimas** | **Detalizavimas** |
| --- | --- | --- |
| 1. | Antrinės stacionarinės sveikatos priežiūros paslaugos | Vidaus ligų, geriatrijos, suaugusiųjų neurologijos II, suaugusiųjų ortopedijos ir traumatologijos IIA, IIB, IIC, otorinolaringologijos II, ginekologijos IIA, IIB, IIC, nėštumo patologijos IIA, vaikų ligų II, suaugusiųjų chirurgijos, psichiatrijos II, reanimacijos ir intensyviosios terapijos I-I (vaikų ir suaugusiųjų), reanimacijos ir intensyviosios terapijos I-II (suaugusiųjų), reanimacijos ir intensyviosios terapijos II (suaugusiųjų), reanimacijos ir intensyviosios terapijos I-II (vaikų), reanimacijos ir intensyviosios terapijos II (vaikų). |
| 2. | Pirminės stacionarinės sveikatos priežiūros, palaikomojo gydymo ir slaugos | Palaikomojo gydymo ir slaugos, paliatyviosios pagalbos (suaugusiųjų ir vaikų) |
| 3. | Antrinės ambulatorinės sveikatos priežiūros paslaugos | Vidaus ligų, neurologijos, kardiologijos, endokrinologijos, gastroenterologijos, pulmonologijos, dermatovenerologijos, otorinolaringologijos, oftalmologijos, ortopedijos ir traumatologijos, fizinės medicinos ir reabilitacijos, infekcinių ligų, chirurgijos, vaikų ligų, akušerijos ir ginekologijos, urologijos, anesteziologijos ir reanimatologijos, abdominalinės chirurgijos, echoskopijos, endoskopijos, radiologijos (rentgenodiagnostikos, ultragarsinių tyrimų, kompiuterinės tomografijos, mamografijos) |
| 4. | Kitos paslaugos | Kineziterapijos, logopedijos, ergoterapijos, masažo, suaugusiųjų ambulatorinės reabilitacijos II (nervų sistemos ligų, judamojo – atramos aparato pažeidimų), suaugusiųjų ambulatorinės reabilitacijos I (judamojo – atramos aparato pažeidimų), vaikų ambulatorinės reabilitacijos II (vaikų judamojo-atramos aparato pažeidimų), dienos chirurgijos (I-IV, V), invazinio skausmo malšinimo dienos stacionaro, laboratorinės diagnostikos. |

## VšĮ Rokiškio rajono ligoninės veikla

**Ligoninės misija**. Teikti pacientams mokslu ir pažangiausiomis technologijomis pagrįstas, saugias, kokybiškas, atitinkančius pacientų poreikius ir interesus sveikatos priežiūros paslaugas, naudojantis turimais ištekliais, atsižvelgiant į steigėjo ir paslaugų užsakovo keliamus reikalavimus.

**Ligoninės vizija**. Tapti viena geriausių šalyje, Europos Sąjungos reikalavimus atitinkančia klinika, pirmenybę teikiančia kokybiškų darbo sąlygų sudarymui personalui ir optimalių aptarnavimo sąlygų sudarymui pacientams.

**Pagrindinis veiklos tikslas** – Lietuvos gyventojų sveikatos atstatymas, prieinamos ir tinkamos įstaigos licencijoje nurodytų sveikatos priežiūros paslaugų suteikimas.

Pagrindiniai įstaigos veiklos uždaviniai yra organizuoti ir teikti nespecializuotas, specializuotas kvalifikuotas pirminės ir antrinės asmens sveikatos priežiūros ambulatorines ir stacionarines, palaikomojo gydymo ir slaugos, ambulatorinės reabilitacijos paslaugas.

**Žmogiškieji ištekliai**

Vienas iš 3 pagrindinių įstaigos veiklos prioritetų, numatytų VšĮ Rokiškio rajono ligoninės veiklos plane 2023 metams - žmogiškųjų išteklių stiprinimas vystant organizacijos vidinę struktūrą, ugdant darbuotojų kompetencijas, tobulinant darbuotojų darbo apmokėjimo sistemą, sudarant palankias darbo sąlygas, pritraukiant jaunus specialistus.

Rokiškio rajono savivaldybės tarybos 2023 m. birželio 29 d. sprendimu Nr. TS-211 pakeista VšĮ Rokiškio rajono ligoninės struktūra: nuo 2023 m. liepos 1 d. numatytas vidaus medicininio audito padalinys ir geriatrijos dienos stacionaro skyrius, nuo 2023 m. rugpjūčio 1 d. panaikintas VšĮ Rokiškio rajono ligoninės palaikomojo gydymo ir slaugos skyriaus Pandėlio poskyris.

Visiems 8 palaikomojo gydymo ir slaugos skyriaus Pandėlio poskyrio darbuotojams buvo pasiūlytos darbo vietos palaikomojo gydymo ir slaugos skyriuje (Rokiškio m.), iš jų 2 darbuotojai sutiko su pasiūlymu, 6 atsisakė (jie atleisti šalių susitarimu).

|  |  |  |  |
| --- | --- | --- | --- |
| Darbuotojų kategorijos | Darbuotojų skaičius | Patvirtintų etatų skaičius | Užimtų etatų skaičius |
| 2022-12-31 | 2023-12-31 | 2022-12-31 | 2023-12-31 | 2022-12-31 | 2023-12-31 |
| Administracija  | 9 | 8 | 9 | 9 | 9 | 8 |
| Gydytojai | 58 | 61 | 48,05 | 49,425 | 48,05 | 47,325 |
| Kitas personalas, teikiantis asmens sveikatos priežiūros paslaugas (ASSP) | 30 | 32 | 30,60 | 34,50 | 25,90 | 29,80 |
| Bendrosios praktikos slaugytojai, akušeriai | 95 | 87 | 94,50 | 86,80 | 94,50 | 85,80 |
| Slaugytojų padėjėjai | 27 | 28 | 30 | 28 | 30 | 28 |
| Kiti darbuotojai  | 58 | 52 | 56,50 | 51,75 | 54 | 50,25 |
| **Viso:** | **277** | **268** | **268,65** | **259,475** | **261,45** | **249,175** |

 **1 lentelė.** Įstaigoje patvirtintų ir užimtų etatų bei darbuotojų skaičiaus pokytis pagal darbuotojų kategorijas 2022-2023 metais

2023 metais įstaigoje įdarbinti 38 darbuotojai: 9 gydytojai, gydytojo padėjėjas, kineziterapeutas, medicinos biologas, gydytojo padėjėjas, radiologijos technologas, 5 bendrosios praktikos slaugytojai ir kt. Atleisti 47 darbuotojai.

|  |  |  |
| --- | --- | --- |
| Rodiklis | 2022 metais | 2023 metais  |
| Atleistų darbuotojų skaičius (A) | 40 | 47 |
| Priimtų darbuotojų skaičius (P) | 35 | 38 |
| Darbuotojų skaičius paskutinę metų darbo dieną (S) | 277 | 268 |

|  |
| --- |
|  |

**2 lentelė.** VšĮ Rokiškio rajono ligoninės darbuotojų kaita 2022–2023 metais

**Įstaigos darbuotojų amžiaus vidurkis 2023 metais yra 52 metai (2022 metais – 54 metai.).**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Darbuotojų kategorija | Darbuotojų skaičius viso | Iki 35 metų | 35-44 metų | 45-54 metų | 55-64 metų | Virš 65 metų | Vidutinis amžius 2023-12-31 | Vidutinis amžius 2022-12-31 |
| Administracija | 8 | - | 1 | 4 | 3 | - | 52 m.  | 54 m.  |
| Gydytojai  | 61 | 14 | 7 | 5 | 16 | 19 | 53 m. | 56 m.  |
| Kitas ASSP | 32 | 12 | 6 | 5 | 7 | 2 | 43 m.  | 44 m.  |
| BPS | 87 | 7 | 4 | 16 | 45 | 15 | 55 m.  | 55 m.  |
| Slaugytojų padėjėjai | 28 | - | 3 | 8 | 15 | 2 | 55 m.  | 54 m.  |
| Kitas personalas | 52 | 4 | 8 | 17 | 16 | 7 | 51 m. | 53 m.  |
|  **Viso:**  | 268 | **37** | **29** | **55** | **102** | **45** | **52 m.** | **54 m.** |
| ***Proc.***  | ***100,00*** | ***13,81*** | ***10,82*** | ***20,52*** | ***38,06*** | ***16,79*** |  |  |

**3 lentelė**. Darbuotojų pasiskirstymas pagal amžių 2023-12-31 (palyginimui su vidutiniu darbuotojų amžiumi 2022-12-31).

Vienas įstaigos žmogiškųjų išteklių stiprinimo uždavinių - pritraukti jaunus medicinos srities specialistus. 2023 metais ne mažiau nei 1 etato krūviu įdarbinti 3 jauni gydytojai - vidaus ligų gydytojas, gydytojas geriatras ir fizinės medicinos ir reabilitacijos gydytojas. Vidaus ligų gydytojas ir gydytojas geriatras dalyvavo įstaigos konkursuose skyrių vedėjų - gydytojų pareigoms užimti ir juos laimėjo. Nuo 2024 m. sausio 1 d. šie jauni specialistai pradėjo eiti naujas pareigas.

Siekiama pritraukti dirbti kuo daugiau baigusių magistrantūros studijas, dar besimokančių rezidentūroje medicinos gydytojų, tikintis, kad jie baigę studijas liks dirbti ligoninėje. 2023 metų pabaigoje dirbo 6 medicinos gydytojai (2022 metais – 3 medicinos gydytojai) ir 1 gydytojo chirurgo asistentė. Taip pat ligoninė yra sudariusi sutartis su 2 rezidentais dėl rezidentūros studijų apmokėjimo, įsipareigojant po studijų baigimo dirbti ligoninėje: su būsimu gydytoju radiologu ir būsimu abdominalinės chirurgijos gydytoju.

2023 metais sudarytos 3 sutartys su mokslo įstaigomis dėl besimokančiųjų slaugytojų studijų finansavimo ir įsipareigojimo įdarbinti/įsidarbinti pagal specializaciją ligoninėje. Taip pat sudaryta sutartis su įstaigoje dirbančia kineziterapeute dėl jos kineziterapijos antrosios pakopos ištęstinių studijų Lietuvos sporto universitete apmokėjimo. Šių sutarčių finansinių įsipareigojimų įvykdymui užtikrinti Rokiškio rajono savivaldybė skyrė finansinę paramą studijuojančių sveikatos priežiūros specialistų studijų programoms apmokėti.

Ligoninė yra sudariusi sutartis su Lietuvos sveikatos mokslų universitetu (LSMU) ir Vilniaus universitetu (VU) dėl rezidentūros bazių VšĮ Rokiškio rajono ligoninėje steigimo. Nuo 2022 metų ligoninė patvirtinta LSMU vidaus ligų rezidentūros baze, nuo 2023 metų tam tikrų ciklų praktinei daliai ir anesteziologijos reanimatologijos, ortopedijos traumatologijos, chirurgijos ir abdominalinės chirurgijos rezidentūros baze. 2023 metais pasirašyta sutartis su VU dėl vidaus ligų rezidentūros studijų programos ciklų ligoninėje vykdymo.

Ligoninė yra Lietuvos sveikatos mokslų universiteto klinikinė medicinos praktikos (internatūros) bazė, 2023 metais internatūros praktiką atliko 4 būsimi gydytojai. Taip pat 2023 metais

VšĮ Rokiškio rajono ligoninė siekdama bendradarbiauti užtikrinant visapusišką ir kvalifikuotą medicinos bei slaugos studijų studentų praktinį rengimą pasirašė 48 sutartis su įvairiomis mokymo

įstaigomis dėl studentų praktinio mokymo. Įstaigoje praktiką atliko būsimi medicinos gydytojai, bendrosios praktikos slaugytojai, kineziterapeutas, ergoterapeutas, radiologijos technologas, masažuotojas, slaugytojo padėjėjai, socialinio darbuotojo padėjėjas.

Darbuotojai yra skatinami kelti kvalifikaciją ir/ar persikvalifikuoti, jiems sudaromos lanksčios darbo sąlygos mokymuisi, paskaitų lankymui, studijas derinant su darbu. 2023 metais biomedicinos biologė baigė radiologijos studijas, kurias apmokėjo ligoninė. Šiuo metu 2 kineziterapeutai siekia universitetinio išsilavinimo II pakopos kineziterapijos studijose. 7 anestezijos – reanimacijos skyriaus bendrosios praktikos slaugytojos įgijo anestezijos ir intensyvios terapijos slaugytojo specializaciją (9 mėnesių trukmės, ligoninė apmokėjimo kvalifikacijos kėlimo kursus). 3 įstaigoje dirbančios valytojos įgijo slaugytojo padėjėjo profesinę kvalifikaciją, jos perkeltos dirbti į šias pareigas. Taip pat dar su 2 įstaigoje dirbančiomis valytojomis yra sudarytos trišalės sutartys dėl slaugytojo padėjėjo kvalifikacijos įgijimo, jos šią kvalifikaciją turėtų įgyti 2024 m. viduryje.

**Rokiškio rajono ligoninės lovų struktūra ir jų panaudojimas**

Per metus suteikta 2649 aktyvaus gydymo paslaugos. Didžioji jų dalis – terapijos profilio - 2255, chirurgijos profilio – 394. Vidutinė chirurginės grupės gydymo gulėjimo trukmė – 6,3; terapijos profilio – 6,6, bendra vidutinė gulėjimo trukmė – 6,6 dienos, aktyvaus gydymo lovos funkcionavimas per metus – 310,9 dienos. Įvertinus aktyvaus gydymo atvejus ir lovų funkcionavimo rodiklius 2023 metais suteikta 2,5 proc. daugiau stacionarinių asmens sveikatos priežiūros paslaugų.

|  |  |  |  |  |  |
| --- | --- | --- | --- | --- | --- |
| **Lovų profiliai** | **Vidutinis lovų skaičius** | **Gydytų pacientų skaičius** | **Gydytų pacientų skaičius**  | **Lovos funkcionavimas****dienomis per metus** | **Vidutinė gulėjimo** **trukmė d.** |
| **2023 m.** | **2022 m.** | **2023 m.** | **2022 m.** | **2023 m.** | **2022 m.** | **2023 m.** | **2022 m.** |
| Vidaus ligų profilio | 40,4 | 42 | 1956 | 1727 | 332,1 | 260,4 | 6,9 | 7,9 |
| Anestezijos-reanimacijos | 3 | 3 | 278 | 269 | 285,7 | 272,7 | 3,1 | 3 |
| Vaikų ligų | 3,8 | 5 | 187 | 218 | 183,9 | 158,2 | 3,7 | 3,6 |
| *Viso chirurgijos grupės gydymo paslaugų* | *9* | *10* | *394* | *442* | *277,9* | *277,2* | *6,3* | *5,4* |
| *Viso terapijos grupės paslaugų* | *47,2* | *60* | *2255* | *2214* | *317,2* | *264,5* | *6,6* | *7,1* |
| **Iš viso aktyvaus gydymo** | **56,2** | **70** | **2649** | **2656** | **310,9** | **252,3** | **6,6** | **6,6** |
| Palaikomojo gydymo ir slaugos, paliatyvi slauga | 78,2 | 74 | 627 | 494 | 352,9 | 330,7 | 44 | 49,3 |

**5 lentelė.** Lovų struktūra ir jų panaudojimas

**Rokiškio rajono ligoninės ambulatorinių paslaugų apimtys**

Per 2023 metus buvo suteikta ambulatorinių asmens sveikatos priežiūros paslaugų – 98194.Iš jų apmokėta PSDF lėšomis tik 59345, kas sudaro 60.4**%** visų suteiktų ambulatorinių asmens sveikatospriežiūros paslaugų. Kaip matome iš žemiau pateiktos lentelės, tik dienos stacionaro, sveikatos programos ir ambulatorinės reabilitacijos paslaugos buvo pilnai apmokėtos PSDF lėšomis. Mažiausiai apmokamos gydytojų specialistų konsultacijos, kadangi apmokama tik kas trečia gydytojo specialisto konsultacija. Kitų neapmokėtų paslaugų priežastis tai: po taikytos stebėjimo paslaugos ligonis guldomas aktyviam gydymui, pakartotina gydytojo konsultacija 24 valandų bėgyje, kompiuterinės tomografijos tyrimai atlikti stacionare gydomiems pacientams ir kt.

|  |  |  |  |
| --- | --- | --- | --- |
| Pavadinimas | Viso apsilankymų 2023 m. skaičius | Iš PSDF apmokamų apsilankymų 2023 m. | PSDF lėšomis apmokama dalis **%** |
| Gydytojų specialistų konsultacijos | 67303 | 32403 | 48,1% |
| Gydytojų specialistų išplėstinės konsultacijos | 9042 | 7835 | 86.7% |
| Priėmimo-skubios pagalbos paslaugos | 5571 | 4193 | 75.3% |
| Stebėjimo paslaugos | 1514 | 1247 | 82.4% |
| Dienos stacionaro paslaugos | 2851 | 2851 | 0% |
| Sveikatos programos | 2643 | 2643 | 0% |
| Ambulatorinės reabilitacijos paslaugos | 5837 | 5837 | 0% |
| Kompiuterinės tomografijos tyrimai | 3433 | 2336 | 68.1% |
| Viso: | 98194 | 59345 | 60.4% |

**6 lentelė.** Ambulatorinių paslaugų apimtys

**Bendrieji Rokiškio rajono ligoninės veiklos rodikliai**

Ligoninėje teikiamos pirminio lygio stacionarinės palaikomojo gydymo ir slaugos bei paliatyviosios slaugos paslaugos ir antrinio lygio:

* aktyvaus gydymo,
* ambulatorinės specializuotos asmens sveikatos priežiūros paslaugos - išplėstinės ir paprastos gydytojų specialistų konsultacijos,
* dienos chirurgijos,
* dienos stacionaro,
* priėmimo–skubios pagalbos konsultacijų,
* stebėjimo,
* pirminės ir antrinės reabilitacijos paslaugos.

|  |  |  |  |  |  |
| --- | --- | --- | --- | --- | --- |
| pirminės ir antrinės reabilitacijos paslaugos. **Rodiklis/metai** | **Lovų skaičius****2023 m.** | **Lovų skaičius 2022 m.** | **Suteikta paslaugų 2023 m.** | **Suteikta paslaugų 2022 m.** | **Paslaugų pokytis% 2022 m. palyginus su 2021 m.** |
| Aktyvaus gydymo atvejai | 56,2 | 66 | 2649 | 2584 | +2,5 |
| Gydytojų specialistų konsultacijos  | x | x | 32403 | 29748 | +8.9 |
| Išplėstinės konsultacijos | x | x | 7835 | 6644 | +17.9 |
| Dienos chirurgijos paslaugos | 5 | 5 | 528 | 448 | +17,9 |
| Dienos stacionaro | x | x | 2851 | 780 | +265.5 |
| Priėmimo-skubios pagalbos | x | x | 4193 | 3220 | +30.2 |
| Stebėjimo | 5 | 5 | 1247 | 1878 | -33.6 |
| Kompiuterinė tomografija ambulatorinėmis sąlygomis | x | x | 2336 | 2175 | +7.4 |
| Ambulatorinė reabilitacija | x | x | 5837 | 6031 | -3.2 |
| Sveikatos programos | x | x | 2643 | 2791 | -5.3 |
| Palaikomojo gydymo ir slaugos bei paliatyviosios slaugos paslaugų lovadieniai | 78,2 | 74 | 24717 | 24339 | +1,6 |

**7 lentelė.** Suteiktų paslaugų skaičius, apmokamų iš PSDF lėšų

Lyginant 2023 m. su 2022 m. asmens sveikatos priežiūros paslaugos padidėjo. Ženkliai išaugo dienos stacionaro paslaugos, taip pat padidėjo dienos chirurgijos paslaugos, tačiau sumažėjo paslaugos, teikiamos pagal sveikatos programas, ir stebėjimo paslaugų apimtys, kadangi didžioji dalis pacientų buvo guldyta į stacionarą. Kiek sumažėjo ir reabilitacijos paslaugų.

**Įstaigos pajamos**

Per 2023 metus įstaigos pajamos sudaro 8829,7 tūkst. Eur iš jų:

1. 8343,7 tūkst. Eur. sudaro pajamos iš PSDF biudžeto už suteiktas asmens sveikatos priežiūros paslaugas.

2. Kitos pajamos:

2.1. pajamos už suteiktas mokamas paslaugas – 207,5 tūkst. Eur

2.1.1.gyventojams – 141,6 tūkst. Eur;

2.1.2. kitiems juridiniams asmenims – 65,9 tūkst. Eur.;

3. Finansavimo pajamos sudaro 278,5 tūkst. Eur.

|  |  |  |  |
| --- | --- | --- | --- |
| **Asmens sveikatos priežiūros paslaugos** | **2022 m.** | **2023 m.** | **Pokytis 2023 m. lyginant su 2022 m. %** |
| Aktyviojo gydymo paslaugos | 3571,2 | 3550,3 | -0,6 |
| Palaikomojo gydymo ir slaugos paslaugos | 1181,9 | 1854,7 | +56,9 |
| Gydytojų specialistų konsultacijos | 965,5 | 1072,2 | +11,1 |
| Dienos chirurgijos paslaugos | 294,1 | 373,3 | +26,9 |
| Stebėjimo paslaugos | 231,1 | 169,9 | -26,5 |
| Kompiuterinė tomografija ambulatorinėmis sąlygomis | 168,8 | 182,5 | +8,1 |
| Ambulatorinė reabilitacija | 281,4 | 308,7 | +9,7 |
| Priėmimo – skubios pagalbos paslaugos | 123,1 | 644,6 | +423,6 |
| Dienos stacionaro paslaugos | 40,9 | 130,6 | +219,3 |
| Sveikatos programos | 45,6 | 56,9 | +24,7 |
| **Iš viso:** | **6903,6** | **8343,7** | **+20,9** |

**8 lentelė.** 2022 ir 2023 m. pajamų iš PSDF biudžeto palyginimas (tūkst. Eur)

Pajamų iš PSDF augimą lėmė paslaugų apimčių padidėjimas ir jų įkainių nuo 2022-10-01 ir nuo 2023-11-01 padidinimas bei priėmimo-skubios pagalbos teikimo išlaidų kompensavimas 464,0 tūkst. Eur.

**Įstaigos gautos lėšos, jų šaltiniai**

Per 2023 metus piniginės įplaukos sudarė

7295,2 tūkst. Eur, iš jų:

1. už suteiktas paslaugas – 7143,6 tūkst. Eur;
2. gautas finansavimas – 138,6 tūkst. Eur:
	1. rajono savivaldybės lėšos už palaikomojo gydymo ir slaugos paslaugas 70,0 tūkst. Eur.;
	2. rajono savivaldybės lėšos gydytojo rezidentūrai, gydytojų rėmimui, specialistų mokymų išlaidoms 14,7 tūkst Eur.;
	3. LR SAM lėšos projektui „Geriatrijos dienos stacionaro ir konsultacinio kabineto įkūrimui“ 43,0 tūkst. Eur.;
	4. LSUMU lėšos rezidentų vadovams 5,8 tūkst. Eur. Ir kita.
3. rajono savivaldybės įnašas dalininko kapitalui didinti 30,00 tūkst. Eur.

Gautas finansavimas sudarė 1,7 proc. nuo pajamų iš PSDF biudžeto.

Per 2023 metus įstaiga turėjo nepiniginių operacijų, kurių sumos yra reikšmingos – 1339,1 tūkst. Eur. Tai yra socialinio draudimo įmokų užskaitos tarp VSDFV, Panevėžio TLK ir įstaigos.

**Įstaigos sąnaudos**

Pajamų uždirbimui 2023 metais įstaiga patyrė 8237,1 tūkst. Eur sąnaudų.

Iš jų:

1. 77,0 % sudaro darbo užmokesčio ir socialinio draudimo;
2. 7,3 % sunaudotų atsargų (vaistai, kraujas ir jo pakaitalai, med. priemonės, laboratoriniai reagentai, dez. medžiagos, asmens apsaugos priemonės ir kita);
3. 7,4 % kitų paslaugų (maitinimas, med. įrangos priežiūra ir aptarnavimas, skalbimas, tyrimai už įstaigos ribų ir kita);
4. 4,0 % ilgalaikio turto nusidėvėjimo;
5. 2,0 % komunalinių paslaugų ir ryšių (šildymas, elektra, vanduo) bei kitos sąnaudos.

**Finansinės veiklos rezultatas**

2023 metų ligoninės pagrindinės veiklos rezultatas teigiamas - 592,6 tūkst. Eur. perviršis.

**Vidutinis darbo užmokestis pagal darbuotojų kategorijas**

|  |  |  |
| --- | --- | --- |
| **Darbuotojų kategorijos pavadinimas** | **Vidutinis atlyginimas vienam etatui** | **Pokytis % 2023 m. lyginant su 2022 m.** |
| **2022 m.** | **2023 m.** |
| Gydytojai | 3635,07 | 4133,08 | +13,7 |
| Slaugytojai | 1402,89 | 1546,12 | +10,2 |
| Kitas personalas, teikiantis asmens sveikatos priežiūros paslaugas | 1489,77 | 1589,46 | +6,7 |
| Kitas personalas | 958,37 | 1079,64 | +12,7 |
| Administracija | 2654,92 | 3139,23 | +18,2 |
| **Iš Viso:** | **1749,34** | **1978,45** | **+13,1** |

**9 lentelė.** Vidutinis darbo užmokestis pagal darbuotojų kategorijas (Eur)

**Įstaigos dalininkai**

Įstaigos dalininkas - Rokiškio rajono savivaldybės taryba. Dalininko kapitalas 2023-12-31 buvo 379342,81 Eur.

**Įstaiga kolegialių organų nariams išmokų per 2023 metus nemokėjo.**

**Išmokų su viešosios įstaigos dalininkais susijusiems asmenims per 2023 metus nebuvo mokėta.**

**Įstaigos įsigytas ir perleistas ilgalaikis turtas**

Ataskaitiniais metais įsigyta ilgalaikio turto už 309,0 tūkst. Eur, tame tarpe: programinės įrangos už 38,0 tūkst. Eur., medicininės įrangos už 205,6 tūkst. Eur., kito ilgalaikio turto, baldų, kompiuterinės įrangos už 65,4 tūkst. Eur.

**Viešieji pirkimai**

Per 2023 metus įvykdyti du tarptautiniai konkursai: „Medicininė įranga reanimacijai“ ir „Haloterapijos patalpų įrengimas“.

Laiku įvykdyti supaprastinti viešieji konkursai: konkurso būdu įsigyta medicininės įrangos: jėgos instrumentai, lazeris venų varikozės, proktologijos procedūroms atlikti ir priemonės lazeriui, ortopediniai prietaisai. Pasirašyta sutartis dėl medicininių dujų ir įrangos nuomos 3 metams. 2023 metais atlikti 3 konsoliduoti viešieji pirkimai, 5 rinkos konsultacijos. Vykdyti viešieji pirkimai per CPO (medikamentai, dezinfekcinės priemonės, popierius, tualetinis popierius, kompiuteriai, spausdintuvai, baldai, medicininiai baldai, kuras į automobilius, dalis tvarsliavos, asmens apsaugos priemonės: kombinezonai, antbačiai, pirštinės, kaukės, respiratoriai,), kas sudaro 100% galimų įstaigos pirkimų per CPO, jų vertė sudaro 100%. Kitos prekės, paslaugos ir darbai perkami vadovaujantis Lietuvos Respublikos viešųjų pirkimų įstatymu. Įvykdyti viešieji pirkimai atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1- 508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

**Įgyvendinti ir vykdomi projektai 2023 metais**

1. Projektas „**Geriatrijos dienos stacionaro ir konsultacinio kabineto įkūrimas VšĮ Rokiškio rajono ligoninėje“**, Nr. 08.1.3-CPVA-V-601-03-0006. Finansavimo sutartis pasirašyta 2020 m. lapkričio 23 d. Projektas finansuojamas iš Europos regioninės plėtros fondo lėšų. Biudžetas – 299 549,92 Eur. 2021-12-09 pasirašyta statybos rangos sutartis. Projekto įgyvendinimo metu suremontuota 334,77 kv. m. patalpų už 171 284,57 eurų, pagal investicinį projektą už 10 793,20 eurų, įsigyta medicininės, kompiuterinės įrangos ir baldų už 86 980,46 eurų, kitos išlaidos yra 1 913,61 euras. Prie projekto finansavimo prisidėjo Rokiškio rajono savivaldybė – 30 tūkst. eurų. Projektas bus baigtas įgyvendinti 2024-01-31.

**Informacinių technologijų plėtra**

2023 metais užbaigtas IS sistemų iškėlimas į valstybinius duomenų serverius, taip užtikrinant didesnį sistemų saugumą ir patikimumą, sumažinta galimybė prarasti duomenis juos laikant savo įstaigos patalpose įvykus nelaimingiems atsitikimams (gaisrams ir kt.). Taip pat pagreitėjo ligoninės IS sistemos greitaveika.

**Korupcijos prevencijos veikla**

VšĮ Rokiškio rajono ligoninės administracija yra suinteresuota, kad Ligoninėje nebūtų korupcijos apraiškų (kyšininkavimo, papirkimo, prekybos poveikiu, piktnaudžiavimo, tarnybos pareigų neatlikimo ir kitų korupcinio pobūdžio nusikalstamų veikų).

Ligoninėje sudaryta komisija, atsakinga už korupcijos prevenciją ir kontrolę įstaigoje (toliau – Komisija). Vienas iš pagrindinių Komisijos tikslų – kurti antikorupcinę aplinką įstaigoje. Pagrindiniai Komisijos uždaviniai: per nuolatinumą nuosekliai ir kompleksiškai formuoti korupcijai atsparią aplinką; didinti darbuotojų ir pacientų sąmoningumą; skaidriai teikti paslaugas; didinti visuomenės nepakantumą korupcijai ir skatinti visuomenę įsitraukti į antikorupcinę veiklą; organizuoti antikorupcinio švietimo priemonių įgyvendinimą; užtikrinti sąžiningą konkurenciją, skaidrų ir racionalų prekių, darbų ar paslaugų pirkimą vykdant viešuosius pirkimus; savo kompetencijos ribose teikti Ligoninės darbuotojams metodinę ir praktinę pagalbą.

2023 m. lapkričio 24 d. Rokiškio rajono savivaldybės mero potvarkiu Nr. MV-493 ASPĮ įtraukta į Rokiškio rajono savivaldybės skaidrių asmens sveikatos priežiūros įstaigų sąrašą. Suteiktas skaidrios įstaigos vardas įpareigoja toliau nuosekliai ir kompleksiškai dirbti formuojant antikorupcinę politiką.

Vykdydama antikorupcinę politiką, Įstaiga turi ir įgyvendina korupcijos prevencijos programos priemonių planą. VšĮ Rokiškio rajono ligoninės direktoriaus 2020 m. lapkričio 16 d. įsakymu Nr. V-180 patvirtintame VšĮ Rokiškio rajono ligoninės korupcijos prevencijos programos įgyvendinimo 2020-2023 metais priemonių plane numatytos nuolatinės priemonės buvo įgyvendinamos savalaikiai.

2023 metais Įstaiga didelį dėmesį skyrė antikorupcinės aplinkos kūrimui, skaidrumo didinimui: atnaujino informaciją apie korupcijos prevencijos priemones įtaigos interneto svetainėje, informaciniuose stenduose, monitoriuose, organizavo darbuotojų antikorupcinį švietimą.

Birželio 28 dieną Ligoninėje vyko Rokiškio rajono savivaldybės antikorupcijos komisijos posėdis, kuriame buvo aptarta VšĮ Rokiškio rajono ligoninės Antikorupcijos komisijos darbo analizė. Posėdžio metu buvo pristatyta situacija dėl korupcijai atsparios Aplinkos kūrimo Įstaigoje, analizuojamos problemos dėl darbuotojų supažindinimo su korupcijos prevencijos priemonėmis, pasidalinta patirtimi bei įžvalgomis su rajono savivaldybės atstovais.

Rugsėjo 27-ąją VšĮ Rokiškio rajono ligoninė tapo pirmąja gydymo įstaiga šalyje, kurioje buvo pristatytas jungtinis Specialiųjų tyrimų tarnybos (STT) ir Lietuvos jaunųjų gydytojų asociacijos „Būk pokytis“ projektas – edukacinis stendas „Duoti ar neduoti“. Vizito metu STT, JGA, Rokiškio ligoninės ir Rokiškio r. sav. Antikorupcijos komisijos atstovai aptarė smulkiosios korupcijos reiškinį gydymo įstaigose bei galimybes stiprinti skaidrumą.

**Vidaus medicininio audito veikla**

VšĮ Rokiškio rajono ligoninės Vidaus medicininio audito grupė darbe vadovavosi Lietuvos Respublikos sveikatos apsaugos ministro 2019 m. lapkričio 15 d. įsakymu Nr. V-1296 „Dėl Lietuvos Respublikos sveikatos apsaugos ministro 2008 m. balandžio 29 d. įsakymo Nr.338 „Dėl minimalių asmens sveikatos priežiūros paslaugų kokybės reikalavimų aprašo tvirtinimo pakeitimo“, VšĮ Rokiškio rajono ligoninės direktoriaus 2010 m. gegužės 31 d. įsakymu Nr. V-58 patvirtintu Vidaus medicininio audito grupės veiklos aprašu, Vidaus medicininio audito grupės planu 2023 metams.

2023 m. gegužės 2 d. ligoninės direktoriaus įsakymu Nr. V-79 „Dėl vidaus medicininio audito grupės vadovo skyrimo“ vidaus medicininio audito grupės vadovu paskirta gydytoja ortopedė traumatologė Jovita Jonušaitienė.

Metų bėgyje audito grupė nagrinėjo ir teikė pasiūlymus ligoninės administracijai dėl vidaus medicininio audito veiklos organizavimo, koordinavimo bei tobulinimo; tikrino ir vertino ligoninės bei jos struktūrinių padalinių veiklos atitiktį kokybės tikslams ir uždaviniams, Lietuvos Respublikos įstatymams ir kitiems teisės aktams; dalyvavo rengiant ir tobulinant kokybės vadybos sistemos dokumentus.

2023 metais įstaigoje užregistruota 201 neatitiktis.

2023 metais fiksuoti 15 nepageidaujamų įvykių, kurie įvyko dėl žmogiškojo faktoriaus, žmogiškųjų išteklių trūkumo, ASPĮ aplinkos įtakos bei nepakankamos komunikacijos.

Vadovaujantis įstaigos Direktoriaus patvirtintu Vidaus medicininio auditų planu– programa 2023 metams, atlikti 7 planiniai auditai.

Planinių auditų metų vertinta, stebėjimo paslaugos teikimo ir dokumentacijos pildymo kokybė, antibiotikų skyrimo pagrįstumas, medicinos prietaisų metrologinės ir techninės priežiūros kontrolė, hospitalinės infekcijos diagnostikos, profilaktikos ir registracijos kontrolė, pirmo reabilitacijos etapo skyrimo pacientams pagrįstumas. Auditų metu nustatyti dokumentacijos pildymo trūkumai ir neesminiai higieninio režimo pažeidimai asmens sveikatos priežiūros paslaugų teikimo kokybei įtakos neturėjo.

Atlikti 4 neplaniniai medicininiai auditai: dėl pasikartojusių 2 nepageidaujamų įvykių (pacientų griuvimo) analizei, gydomojo bei slaugos proceso tobulinimui. Taip pat, paciento prašymu, neplaninio audito metu nagrinėtas atvejis dėl abejotino gydytojo įrašo medicinos dokumentuose, neatitinkančio paciento būklės. Vienas neplaninis auditas atliktas dėl vidinių konsultacijų ligoninėje teikimo tvarkos.

Išaiškinti trūkumai nagrinėti skyriuose susirinkimų metu, ieškota priežasčių ir būdų neatitikčių šalinimui bei priemonių jų profilaktikai. Vykdyta ir toliau vykdoma trūkumų šalinimo grįžtamoji kontrolė.

2023 metais atlikta ligoninės kokybės vadybos sistemos dokumentų vertinamoji analizė, papildyta kokybės vadybos sistema dokumentais:

* VKSF-119 “Paciento atsisakymas operacinio gydymo“;
* VKSF-120 „Paciento sutikimas priėmimo-skubios pagalbos skyriuje atliekamoms gydymo ir tyrimų procedūroms“;
* VKSF-121 „Slaugos paslaugų poreikio nustatymo klausimynas“;

Pagal Mirčių atvejų nagrinėjimo procedūrą netikėtų mirčių, mirčių dėl nelaimingo atsitikimo darbe, kūdikių ir vaikų mirčių nebuvo.

*Pacientų skundai.*

2023 metais registruotos 3 pretenzijos: 2 atvejais kreipėsi patys pacientai, 1 atveju - paciento artimieji (dukra).

* 1 atveju pateiktas skundas neatitinka Įstatyme nustatytų reikalavimų keliamų turiniui ir formai bei 2020-01-09 SAM įsakymo Nr.V-36 Apraše nurodytiems reikalavimams. Pateikus raštišką nurodymą pašalinti nurodytus trūkumus, dokumentų papildymo nesulaukta.
* Gauta pretenzija dėl pacientei, slaugomai Palaikomojo gydymo ir slaugos skyriuje, skiriamų nekokybiškų (jų nuomone) neperšlampamų paklotų, drėgnų servetėlių bei sauskelnių. Artimieji informuoti apie pacientų aprūpinimą reikiamomis priemonėmis, kurios perkamos konkurso būdu per CPO (Centrinė pirkimų organizacija). Netenkinant jų kokybei, sudaryta galimybė šiomis priemonėmis pasirūpinti patiems.
* 1 atveju kreipėsi pacientas motyvuodamas, kad operacijos metu buvo išlaužtas dantis, kurį teko šalinti. 2023-05-19 VšĮ Rokiškio PASPC odontologo konsultacijos metu pašalintas dantis, konstatuota, kad „vainikas nelūžęs, 3 laipsnio paslankumas, šaknies ½ apnuoginta. Burnos higiena bloga. Lėtinis periodontitas“. Pacientas informuotas, kad vadovaujantis LR pacientų teisių ir žalos sveikatai atlyginimo įstatymo 24 straipsniu, norėdamas gauti jo sveikatai padarytos žalos atlyginimą, su rašytiniu prašymu turi kreiptis į Komisiją, veikiančią prie SAM.

2023 metais įstaigoje atliktos 6 anoniminės apklausos:

1. Pildoma tęstinė Lietuvos Respublikos sveikatos apsaugos ministerijos „Stacionarinių asmens sveikatos priežiūros paslaugų vertinimo anketa“, teigiamas suteiktų paslaugų vertinimas 99%.

2. „Ambulatorinių paslaugų ASPĮ vertinimo anketa“, teigiamas suteiktų paslaugų vertinimas 93 %.

3. „Priėmimo–skubios pagalbos skyriuje teiktų paslaugų“ anketų teigiamas vertinimas 100%.

4. Darbuotojų apklausa ,,Mano požiūris į korupciją“ 92 % darbuotojų susipažinę su vykdomomis įstaigoje korupcijos prevencijos priemonėmis, informuoti kur ir į ką kreiptis susidūrus su korupcijos atveju (rezultatų apibendrinimas įstaigos internetiniame puslapyje);

5. Pacientų apklausa apie korupcijos apraiškas ligoninėje (rezultatų apibendrinimas įstaigos internetiniame puslapyje).

6. Darbuotojų anoniminė apklausos anketa apie darbinę atmosferą įstaigoje: anketos išdalintos visiems įstaigos darbuotojams. Grąžinta 89 užpildytos anketos, iš jų 2 pripažintos, kaip nevertinamos. Viso analizuota 87 anketos. Dalyje anketų darbuotojai nenurodė savo pareigų ir darbo vietos. Išsamiausiai anketas užpildė Palaikomo gydymo ir slaugos, Anestezijos-reanimacijos bei Konsultacijų ir diagnostikos skyrių darbuotojai. Daugumai darbuotojų patinka ar labai patinka jų profesija ir jie jaučia pasitenkinimą dirbdami savo darbą. Gana tolygiai pasiskirstė darbuotojų procentas, kurie patenkinti ir nepatenkinti savo darbo krūviu, apie 50⁒ respondentų nurodė, kad jų darbo krūvis normalus, kiti – kad per didelis, tik 60 % valytojų pažymėjo, kad jų darbo krūvis per didelis. Didžiąją apklaustųjų dalį tenkina jų darbo grafikas. Didžioji dalis respondentų mano, kad jų darbo užmokestis per mažas ir neatitinka įdedamų pastangų darbe, bet 60 % apklaustų gydytojų teigė, kad tenkina darbo užmokestis už atliekamą darbą. Daugiau nei pusė darbuotojų atsakė, kad atmosfera darbe labai gera ar gera, likusi dalis – pakenčiama, ir tik vienu atveju nurodyta – bloga. Apklausos anketose dauguma darbuotojų pažymėjimo, kad jų savijautai ir psichologinei atmosferai visų pirma įtaką darė kolektyvas, antroje vietoje – aplinka, 22 proc. gydytojų nurodė – administracija. Keliose anketose pažymėta, kad darbui įtaką daro šie išvardinti anketoje faktoriai (administracija, tiesioginis vadovas, kolektyvas, aplinka), o 22 proc. gydytojų nurodė ir „mano požiūris į įstaigą ir darbą“. Į anketos klausimą „Kas turi gerinti atmosferą darbe“, daugiausia paminėti darbuotojai, bet minimi ir administracijos darbuotojai. Dalyje anketų išvardinti visi nurodyti faktoriai: darbuotojai, skyriaus vedėjai, administracijos darbuotojai. Darbuotojai, kaip faktorius daugiausiai sukeliančius streso darbe, nurodė darbo krūvį bei pacientus. Gydytojams didžiausią stresą darbe kėlė medicininės dokumentacijos pildymas ir dažnai stringanti ESIS sistema. Net 66 ⁒ slaugytojų padėjėjų anketose nurodė, kad darbe streso nejaučia. Iš visų 87 vertintų anketų, 23 anketose atžymėta, kad darbuotojai susiduria su mobingu darbe, didžiausias procentas - tarp bendrosios praktikos slaugytojų. Anketose nurodoma, kad daugelį atvejų mobingą sukėlė kolegos, taip pat minima administracija, tiesioginis vadovas, 1 vienu atveju – pacientas. Į klausimą ar buvo seksualiai priekabiauta darbe, 6 atvejais nurodyta „taip“. Dauguma darbuotojų nurodo, kad darbo keisti nenori. Darbą darbuotojai keistų dėl per mažo darbo užmokesčio ir per didelio darbo krūvio. Darbuotojus daugiausia motyvuotų didesnis darbo užmokestis, pozityvi darbo aplinka, optimalus darbo krūvis, premijos, paskatinimai.

Apibendrinant teigiame, kad vykdytos anoniminės pacientų apklausos nepasitenkinimo teikiamomis paslaugomis neparodė.

Įstaiga atsižvelgiama į darbuotojų išsakytą nuomonę ir lūkesčius, numato veiklos tobulinimo gaires:

\* gerinti darbuotojų darbo sąlygas, optimizuoti darbo krūvius, kelti emocinį foną, didinti motyvaciją;

\* skatinti darbuotojus informuoti apie pasireiškiančias mobingo bei seksualinio priekabiavimo apraiškas;

\* didesnį dėmesį skirti medicininės dokumentacijos pildymo kokybei;

\* peržiūrėti vidaus kokybės sistemos dokumentus, rengti naujus ir tobulinti anksčiau priimtus.

## Rokiškio ligoninės veiklos perspektyvos

1. Dalyvaujant Lietuvos Respublikos sveikatos apsaugos ministerijos inicijuotoje sveikatos priežiūros įstaigų tinklo reformoje VšĮ Rokiškio rajono ligoninė planuoja sveikatos priežiūros paslaugų pertvarkos priemones:
* vaikų ligų dienos stacionaro ir stebėjimo paslaugų plėtra;
* dienos stacionaro paslaugų plėtra;
* geriatrijos dienos stacionaro paslaugų teikimas;
* dienos chirurgijos profilio paslaugų plėtra;
* chirurgijos profilio aktyvaus gydymo paslaugų redukavimas;
* stebėjimo paslaugų plėtra;
* priėmimo – skubios pagalbos skyriaus infrastruktūros plėtra;
* palaikomojo gydymo ir paliatyviosios slaugos paslaugų plėtra;
* MRT paslaugų teikimas;
* anestezijos – reanimacijos skyriaus infrastruktūros pritaikymas intensyvios terapijos asmens sveikatos priežiūros paslaugų teikimui.

2. Tęsti sutarčių sudarymą su VU ir LSMU dėl rezidentūros bazių steigimo VšĮ Rokiškio rajono ligoninėje.

3. Siekiant pritraukti medicinos srities jaunus specialistus, sudaryti sutartis dėl rezidentūros studijų gydytojų ir bakalauro ar magistro studijų bendrosios praktikos slaugytojų, radiologijos technologų ir biotechnologų studijų apmokėjimo.

4. Numatoma atnaujinti medicininę įrangą.

5. Užtikrinti medicinos darbuotojų kvalifikacijos kėlimą ir naujų diagnostikos ir gydymo metodų taikymą.

6. Pritarus steigėjui dalyvauti sveikatos centro steigime funkciniu pagrindu.

7. Darbuotojų darbo vietų modernizavimas ir sąlygų gerinimas. Bendradarbiavimo ir bendruomeniškumo skatinimas, vidinės įstaigos komunikacijos tobulinimas.

Direktorius Raimundas Martinėlis

Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo

1 priedas

**LIETUVOS NACIONALINĖS SVEIKATOS SISTEMOS VIEŠŲJŲ IR BIUDŽETINIŲ ĮSTAIGŲ, TEIKIANČIŲ ASMENS SVEIKATOS PRIEŽIŪROS PASLAUGAS, VEIKLOS REZULTATŲ VERTINIMO RODIKLIŲ 2023 METŲ SIEKTINOS REIKŠMĖS**

|  |  |  |  |
| --- | --- | --- | --- |
| Eil.Nr. | **Vertinimo rodikliai**  | **2023 m. (siektini)** | **Įvykdymas** |
| **1.** | **Veiklos finansinių rezultatų vertinimo rodikliai**  |  |  |
| 1.1. | Finansinis įstaigos veiklos rezultatas | Būti nenuostolingai | 592750,74 Eur. perviršis |
| 1.2**.** | Įstaigos sąnaudų valdymo išlaidoms dalis | Asmens sveikatos priežiūros įstaigos (toliau – ASPĮ) sąnaudų valdymo išlaidoms dalis ne daugiau kaip 2,4proc. nuo visų ASPĮ sąnaudų | 3,69 |
| 1.3. | Įstaigos finansinių įsipareigojimų dalis nuo metinio įstaigos biudžeto  | Įsipareigojimų koeficientas ne didesnis kaip 0,12 | Koeficientas 0,17, be įsiskolinimo darbuotojams už gruodžio mėn. koeficientas būtų 0,09 |
| 1.4.. | Papildomas finansavimo šaltinių pritraukimas | ASPĮ per pastaruosius 3 m. yra pasirašiusi bent dvi sutartis dėl dalyvavimo projektuose, pagal kurias gauna papildomą finansavimą | 3 sutartys |
| **2.**  | **Veiklos rezultatų vertinimo rodikliai** |  |  |
| 2.1. | Pacientų pasitenkinimo įstaigos teikiamomis asmens sveikatos priežiūros paslaugomis lygis, tai yra pacientų teigiamai įvertintų įstaigoje suteiktų paslaugų skaičiaus dalis nuo visų per metus įstaigoje suteiktų asmens sveikatos priežiūros paslaugų skaičius pagal sveikatos apsaugos ministro nustatytas paslaugų grupes | Pacientų pasitenkinimo ASPĮ teikiamomis asmens sveikatos priežiūros paslaugomis lygis ne mažiau kaip 0,9 balo | 0,98 |
| 2.2. | Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje | Suteiktas skaidrios asmens sveikatos priežiūros įstaigos vardas | Suteiktas skaidrios asmens sveikatos priežiūros įstaigos vardas |
| 2.3. | Informacinių technologijų diegimo ir plėtros lygis (pacientų elektroninės registracijos sistema, įstaigos internetinės svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas) | 95 proc. ASPĮ registracijų specializuotoms ambulatorinėms asmens sveikatos priežiūros paslaugoms gauti atliekama per Išankstinę pacientų registracijos informacinę sistemą (toliau – IPR IS) | 100 proc. |
| 2.4. |  Vidutinė hospitalizuotų pacientų gydymo trukmė įstaigoje pagal SAM nustatytas paslaugų grupes  | Vidutinė chirurgijos paslaugų grupės gydymo trukmė – ne ilgiau kaip 6,8 dienosVidutinė terapijos paslaugų grupės gydymo trukmė – ne ilgiau kaip 7,1 dienos | 6,36,6 |
| 2.5. | Lovos užimtumo rodiklis įstaigoje pagal SAM nustatytas paslaugų grupes | ASPĮ aktyvaus gydymo lovų užimtumas – ne mažiau kaip 70 % | 91,4 |
| 2.6. | Įstaigoje iš PSDF lėšų apmokėtų brangiųjų tyrimų ir procedūrų, kurių stebėsena atliekamų, skaičius, medicinos priemonių, kurioms atlikti brangieji tyrimai ir procedūros, panaudojimo efektyvumas | Kompiuterinės tomografijos aparatų apkrova – ne mažiau kaip 15 kompiuterinės tomografijos tyrimų per vieną darbo dieną vienu kompiuterinės tomografijos aparatu | 13,7 |
| **3.** | **Papildomi veiklos rezultatų vertinimo rodikliai:** |  |  |
| 3.1. | Kritinis likvidumo rodiklis | Ne mažiau kaip 0,8 | 2,6 |
| 3.2. | Konsoliduotų viešųjų pirkimų skaičius | Ne mažiau kaip 2 | 3 |
| 3.3. | Įstaigos patirtos sąnaudos asmens sveikatos priežiūros, visuomenės sveikatos priežiūros ir farmacijos specialistų (toliau – specialistai) profesinės kvalifikacijos tobulinimui | Ne mažiau kaip 0,15 proc. ASPĮ darbo užmokesčio sąnaudų, neįskaitant darbdavio socialinio draudimo įmokų | 0,154 |
| 3.4. | Įstaigos vidutinio darbo užmokesčio pokytis | ASPĮ vidutinio darbo užmokesčio augimas ne mažesnis nei 8 proc. | 13,1 |
| 3.5. | Įstaigos įgyvendintų smurto ir priekabiavimo prevencijos politikos prevencinių veiksmų ir (ar) priemonių skaičius | Ne mažiau kaip 2 | 2 |
| 3.6. | Nepageidaujamų įvykių įstaigoje registravimas | ASPĮ registruoja nepageidaujamus įvykius | 15 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo

2 priedas

**VADOVAUJAMAS PAREIGAS EINANČIŲ ASMENŲ ATLYGINIMAS PER ATASKAITINIUS METUS\***

 Eur, ct

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pareigų (pareigybės) pavadinimas | Bazinis atlyginimas  | Priemokos | Priedai | Premijos | Kitos išmokos\*\* | Iš viso |
| 1 | 2 | 3 | 4 | 5 | 6=1+2+3+4+5 |
| 1. | Direktorius, direktoriaus pavaduotoja, vyr. finansininkė (3 darbuotojai) | 203409,15 | 12745,93 |  |  | 56465,46 | 272620,54 |
|  | **Iš viso:** | **203409,15** | **12745,93** |  |  | **56465,46** | **272620,54** |

\* Neatskaičius mokesčių.

\*\* Jei buvo išmokėtos kitos išmokos, tuomet po lentele paaiškinama, kokio pobūdžio (už ką) išmokos buvo išmokėtos.

Kitos išmokos: kompensacija už nepanaudotas atostogas 12559,16 Eur., išeitinė išmoka 43906,30 Eur.

––––––––––––––––––––

Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo

3 priedas

**REIKŠMINGI SANDORIAI**

|  |  |  |  |
| --- | --- | --- | --- |
| Eil. Nr. | Sandorio šalis | Sandorio objektas | Suma, Eur\*\*\*\*\* |
| Pavadinimas\* | Kodas\*\* | Registras\*\*\* | Adresas\*\*\*\* |
| 1. | Sotega UAB  | 301681742 | Juridinių asmenų registras | Palangos g. 30c, LT-97122, Kretinga | Pacientų maitinimo paslaugos teikimas | 235067,58  |
| 2. | Panevėžio teritorinė ligonių kasa | 188784179 | Juridinių asmenų registras | Respublikos g. 66 LT-35158, Panevėžys | Sutartis dėl asmens sveikatos priežiūros paslaugų teikimo ir jų apmokėjimo (pajamos per metus) | 8343714,70 |
|  |  |  |  |  | **Iš viso:** | **8578782,29** |

\* Jei tai juridinis asmuo, nurodoma teisinė forma ir pavadinimas, jei fizinis asmuo – vardas ir pavardė.

\*\* Nurodomas juridinio asmens kodas.

\*\*\* Nurodomas registras, kuriame kaupiami ir saugomi juridinio asmens duomenys.

\*\*\*\* Jei tai juridinis asmuo, nurodoma buveinė (adresas), jei fizinis asmuo – adresas korespondencijai.

\*\*\*\*\* Jei sandoris yra apmokestinamas PVM, viešoji įstaiga, kuri yra PVM mokėtoja, sumą nurodo be PVM, o viešoji įstaiga, kuri nėra PVM mokėtoja, – su PVM.

\_\_\_\_\_\_\_\_\_\_\_\_\_\_\_\_\_\_\_\_\_\_